«Et võitlus püsside ja revolvritega käis, siis võis näha kuulide hävitustööd ja seda väljastpoolt rohkem kui seestpoolt, sest paksudelt kivimüüridelt löönud kuulid plaksudes tagasi, murdes akna- ja uksesimse ning üksikuid kivinurke. Kuulid, mis akende ja ukse pihta sihitud, tungisid läbi ja purustasid vaksali sees sisseseadet ja mis ette juhtus. Kannatada sai jaamahoone siis, kui ilmusid kaitseväe osad ja hakkasid jaama peale tungima. Kommunistid sulesid ukse ja hakkasid akendest vastu laskma, hoides end müüri varju. Kannatada saanud on jaama keskkoht ja kõige rohkem esimese klassi ooteruum ja hoone teine kord ooteruumi peal. Siin on aknaid, mille ruudud on kuulidega läbi lastud, nagu sõela põhi. On ka ruutusid, kus kuul suurema tüki välja on löönud.»